Donald Trump analizează posibilitatea de a-l înlocui pe Rex Tillerson - surse Axios.com astăzi, 18:32 Autor: Mihai Draghici - Mediafax Președintele SUA, Donald Trump, intenționează să îl înlocuiască pe secretarul de Stat, Rex Tillerson, fiind nemulțumit că acesta nu a negat clar că l-a numit "imbecil", afirmă surse politice de la Washington citate de site-ul Axios.com. Chiar dacă Donald Trump recunoaște că o remaniere a Administrației de la Washington ar afecta imaginea sa politică, președintele SUA este nemulțumit că Rex Tillerson nu a negat clar informațiile că l-ar fi numit "imbecil", au declarat funcționari politici executivi.